title: 2010/195/: Deċiżjoni tal-Kunsill tal- 25 ta’ Jannar 2010 dwar l-iffirmar u l-applikazzjoni provviżorja ta’ Ftehim bejn l-Unjoni Ewropea u l-Konfederazzjoni Żvizzera, li jistabbilixxi t-termini u l-kundizzjonijiet għall-parteċipazzjoni tal-Konfederazzjoni Żvizzera fil-programm Żgħażagħ fl-Azzjoni u fil-programm ta’ azzjoni fil-qasam tat-tagħlim tul il-ħajja kollha (2007-2013)

text:
               7.4.2010

               MT

               Il-Ġurnal Uffiċjali tal-Unjoni Ewropea

               L 87/7

         DEĊIŻJONI TAL-KUNSILL
   tal-25 ta’ Jannar 2010
   dwar l-iffirmar u l-applikazzjoni provviżorja ta’ Ftehim bejn l-Unjoni Ewropea u l-Konfederazzjoni Żvizzera, li jistabbilixxi t-termini u l-kundizzjonijiet għall-parteċipazzjoni tal-Konfederazzjoni Żvizzera fil-programm “Żgħażagħ fl-Azzjoni” u fil-programm ta’ azzjoni fil-qasam tat-tagħlim tul il-ħajja kollha (2007-2013)
   (2010/195/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 165(4) u 166(4), flimkien mal-Artikolu 218(5) tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               Id-Deċiżjoni Nru 1719/2006/KE tal-Parlament Ewropew u tal-Kunsill tal-15 ta’ Novembru 2006 li tistabbilixxi l-programm “Żgħażagħ fl-Azzjoni” għall-perjodu 2007-2013 (1), u b’mod partikolari l-Artikolu 5 tagħha, tipprevedi li dan il-programm għandu jkun miftuħ għall-parteċipazzjoni tal-Konfederazzjoni Żvizzera suġġett għall-konklużjoni ta’ Ftehim bilaterali ma’ dak il-pajjiż.

               (2)

               Id-Deċiżjoni Nru 1720/2006/KE tal-Parlament Ewropew u tal-Kunsill tal-15 ta’ Novembru 2006 li tistabbilixxi programm ta’ azzjoni fil-qasam tat-tagħlim tul il-ħajja kollha għall-perjodu 2007-2013 (2), u b’mod partikolari l-Artikolu 7 tagħha, jipprevedi li dan il-programm għandu jkun miftuħ għall-parteċipazzjoni tal-Konfederazzjoni Żvizzera suġġett għall-konklużjoni ta’ Ftehim bilaterali ma’ dak il-pajjiż.

               (3)

               Il-Kunsill awtorizza lill-Kummissjoni sabiex tinnegozja, f’isem l-Unjoni Ewropea, Ftehim sabiex il-Konfederazzjoni Żvizzera tkun tista’ tipparteċipa f’dawn il-programmi.

               (4)

               In-negozjati ġew konklużi fis-6 ta’ Awwissu 2009 billi ġie inizjalat l-abbozz tal-Ftehim ta’.

               (5)

               L-Artikolu 5 tal-Ftehim jipprevedi l-applikazzjoni provviżorja pendenti t-tlestija tal-proċeduri ta’ ratifika jew ta’ konklużjoni.

               (6)

               Il-Ftehim għandu jiġi ffirmat,

         ADDOTTA DIN ID-DEĊIŻJONI:
   Artikolu 1
   Il-President tal-Kunsill huwa b’dan awtorizzat li jaħtar lill-persuni mogħtija s-setgħa jiffirmaw il-Ftehim bejn l-Unjoni Ewropea u l-Konfederazzjoni Żvizzera li jistabbilixxi t-termini u l-kundizzjonijiet għall-parteċipazzjoni tal-Konfederazzjoni Żvizzera fil-programm “Żgħażagħ fl-Azzjoni” u fil-programm ta’ azzjoni fil-qasam tat-tagħlim tul il-ħajja kollha (2007-2013) (minn hawn ‘il quddiem imsejjaħ “il-Ftehim”), suġġett għall-konklużjoni tiegħu f’data aktar tard.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-Ftehim għandu jiġi applikat b’mod provviżorju għall-attivitajiet iffinanzjati mill-baġit ġenerali tal-Unjoni Ewropea tas-sena ta’ wara l-iffirmar u l-aktar kmieni mill-baġit tas-sena 2011.
   Artikolu 3
   Fil-każ li titwaqqaf l-applikazzjoni provviżorja tal-Ftehim, il-Kummissjoni hija awtorizzata li ssolvi mal-Iżvizzera l-konsegwenzi ta’ din il-waqfa b’mod konformi mal-Artikolu 5 tal-Ftehim.
   Artikolu 4
   Din id-Deċiżjoni għandha tiġi ppubblikata f‘Il-Ġurnal Uffiċjali tal-Unjoni Ewropea.

      Magħmul fi Brussell, il-25 ta’ Jannar 2010.

            Għall-Kunsill

            Il-President

         M. Á. MORATINOS

      (1)  ĠU L 327, 24.11.2006, p. 30.

      (2)  ĠU L 327, 24.11.2006, p. 45.
    ---documentbreak---

               7.4.2010

               MT

               Il-Ġurnal Uffiċjali tal-Unjoni Ewropea

               L 87/9

         FTEHIM
   bejn l-Unjoni Ewropea u l-Konfederazzjoni Żvizzera, li jistabbilixxi t-termini u l-kundizzjonijiet għall-parteċipazzjoni tal-Konfederazzjoni Żvizzera fil-programm “Żgħażagħ fl-Azzjoni” u fil-programm ta’ azzjoni fil-qasam tat-tagħlim tul il-ħajja kollha (2007-2013)
   L-UNJONI EWROPEA, minn hawn ’il quddiem imsejħa “l-Unjoni”,
   minn naħa,
   u L-KONFEDERAZZJONI ŻVIZZERA, minn hawn ’il quddiem imsejħa “l-Iżvizzera”,
   min-naħa l-oħra,
   minn hawn ’il quddiem it-tnejn flimkien imsejħin “il-Partijiet”,
   wara li kkunsidraw dan li ġej:

               (1)

               Id-Dikjarazzjoni Komuni mehmuża mas-seba’ Ftehimiet li ġew iffirmati fil-21 ta’ Ġunju 1999 bejn il-Komunità Ewropea u l-Iżvizzera tipprevedi n-negozjati futuri ta’ Ftehim għall-parteċipazzjoni tal-Iżvizzera fil-programmi tat-taħriġ u taż-żgħażagħ.

               (2)

               Il-programm “Żgħażagħ fl-Azzjoni” għall-perjodu 2007-2013 u l-programm ta’ azzjoni fil-qasam tat-tagħlim tul il-ħajja kollha ġew stabbiliti rispettivament fid-Deċiżjonijiet Nru 1719/2006/KE (1) u Nru 1720/2006/KE (2) tal-Parlament Ewropew u tal-Kunsill tal-15 ta’ Novembru 2006.

               (3)

               L-Artikolu 5 tad-Deċiżjoni Nru 1719/2006/KE u l-Artikolu 7 tad-Deċiżjoni Nru 1720/2006/KE jipprevedu l-parteċipazzjoni tal-Iżvizzera suġġett għall-konklużjoni ta’ Ftehim bilaterali ma’ dak il-pajjiż,

         FTEHMU FUQ ID-DISPOŻIZZJONIJIET LI ĠEJJIN:
   Artikolu 1
   L-Iżvizzera għandha tipparteċipa fil-programm “Żgħażagħ fl-Azzjoni” u fil-programm ta’ azzjoni fil-qasam tat-tagħlim tul il-ħajja kollha (minn hawn’il quddiem imsejħin “il-Programmi”), skont l-arranġamenti u l-kundizzjonijiet stabbiliti f’dan il-Ftehim u l-Annessi I, II u III, li jifformaw parti integrali minnu.
   Artikolu 2
   Dan il-Ftehim għandu japplika għat-territorji fejn japplikaw it-Trattati li fuqhom hija mibnija l-Unjoni, skont il-kundizzjonijiet previsti f’dawk it-Trattati, u għat-territorju tal-Iżvizzera.
   Artikolu 3
   Dan il-Ftehim huwa konkluż għat-tul ta’ żmien li jdumu għaddejjin il-Programmi odjerni.Madankollu, bla ħsara għat-tieni paragrafu ta’ dan l-Artikolu, jekk l-Unjoni tiddeċiedi li testendi dan iż-żmien tal-Programmi mingħajr ma tibdilhom, dan il-Ftehim jiġi awtomatikament estiż ukoll, ħlief jekk waħda mill-Partijiet tinforma lill-oħra, fi żmien 30 jum wara d-deċiżjoni ta’ estensjoni tal-Programmi, li hi ma tixtieqx testendi l-kooperazzjoni. Matul iż-żmien tal-estensjoni, l-Iżvizzera għandha tħallas kontribuzzjoni finanzjarja annwali li tkun identika għall-kontribuzzjoni finanzjarja tagħha għas-sena 2013.
   Dan il-Ftehim ma jiġix estiż fil-każ ta’ terminazzjoni jew denunzja tal-Ftehim tal-21 ta’ Ġunju 1999 bejn il-Komunità Ewropea u l-Istati Membri tagħha minn naħa, u l-Konfederazzjoni Żvizzera min-naħa l-oħra dwar il-Moviment Ħieles tal-Persuni.
   L-Unjoni jew l-Iżvizzera jistgħu jitterminaw dan il-Ftehim billi jinnotifikaw lill-parti l-oħra bid-deċiżjoni tagħhom. Il-Ftehim jieqaf japplika mis-sena baġitarja ta’ wara n-notifika, jekk din tkun magħmula qabel l-1 ta’ Ottubru. Jekk dan ma jkunx il-każ, għandu jieqaf japplika mit-tieni sena baġitarja ta’ wara n-notifika.
   Il-proġetti u l-attivitajiet iffinanzjati fis-snin baġitarji ta’ qabel dik li fiha jieqaf japplika l-Ftehim għandhom jitkomplew sakemm jitlestew bil-kundizzjonijiet stabbiliti f’dan il-Ftehim u l-Annessi tiegħu u b’mod konformi mad-dispożizzjonijiet kuntrattwali li japplikaw għal dawn il-proġetti u attivitajiet. Il-Partijiet għandhom isolvu bi ftehim reċiproku l-konsegwenzi oħra naxxenti mit-terminazzjoni.
   Artikolu 4
   Ir-rappreżentanti tal-Kummissjoni u r-rappreżentanti tal-awtorità nazzjonali maħtura bħala osservaturi fil-kumitati tal-Programmi għandhom jikkonsultaw lil xulxin fil-każ li jkun hemm bżonn, wara talba ta’ wieħed minnhom, dwar l-attivitajiet koperti minn dan il-Ftehim. Wara dawn il-konsultazzjonijiet, il-Kumitat Konġunt stabbilit mill-Ftehim tal-21 ta’ Ġunju 1999 bejn il-Komunità Ewropea u l-Istati Membri tagħha, minn naħa, u l-Konfederazzjoni Żvizzera, min-naħa l-oħra, dwar il-Moviment Ħieles tal-Persuni għandu jiġi awtorizzat jemenda l-Annessi ta’ dan il-Ftehim, b’regola ġenerali permezz ta’ proċedura bil-miktub, jekk dan ikun meħtieġ biex jittieħed kont tar-regoli li japplikaw għall-Programmi jew l-iżvilupp tal-kapaċità ta’ assorbiment tal-Iżvizzera. L-emendi għall-Annessi għandhom jidħlu fis-seħħ l-għada tal-jum tal-adozzjoni tad-deċiżjoni tal-Kumitat Konġunt relatata magħhom. Madanakollu, jekk il-Partijiet jiftiehmu fuq emendi għad-dispożizzjonijiet ta’ dan il-Ftehim, dawn għandhom jidħlu fis-seħħ wara t-tlestija tal-proċeduri interni rispettivi tagħhom.
   Artikolu 5
   Dan il-Ftehim għandu jiġi ratifikat jew konkluż mill-Partijiet b’mod konformi mal-proċeduri interni rispettivi tagħhom. Għandu jidħol fis-seħħ fl-ewwel jum tat-tieni xahar ta’ wara d-data tal-aħħar notifika mill-Partijiet li l-proċeduri rispettivi tlestew.
   Pendenti t-tlestija tal-proċeduri msemmijin fl-ewwel paragrafu, il-Partijiet għandhom japplikaw dan il-Ftehim b’mod provviżorju għall-attivitajiet iffinanzjati mill-baġit ġenerali tal-Unjoni Ewropea tas-sena ta’ wara l-iffirmar, u l-aktar kmieni l-baġit tas-sena 2011, bil-kundizzjoni li l-kundizzjonijiet imsemmija fil-punt 2 tal-Anness I jiġu osservati.
   Fil-każ li waħda mill-Partijiet tinnotifika lill-oħra li mhux sejra tirratifika jew tikkonkludi l-Ftehim iffirmat, l-applikazzjoni provviżorja tintemm mis-sena baġitarja ta’ wara n-notifika. In-notifika li tittermina l-applikazzjoni provviżorja ma taffettwax l-obbligi tal-Partijiet relatati mal-proġetti u l-attivitajiet iffinanzjati mill-baġit ġenerali tal-Unjoni Ewropea tas-sena li fiha saret in-notifika, u lanqas dawk relatati mal-ħlas li għandha tagħmel l-Iżvizzera għall-kontribuzzjoni tagħha għas-sena li fiha saret in-notifika.
   Artikolu 6
   Dan il-Ftehim huwa mfassal duplikatament fil-lingwa Bulgara, Ċeka, Daniża, Olandiża, Ingliża, Estona, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena u Żvediża, b’kull test ikun ugwalment awtentiku.

      Съставено в Брюксел на петнайсети февруари две хиляди и десета година.
      Hecho en Bruselas, el quince de febrero de dos mil diez.
      V Bruselu dne patnáctého února dva tisíce deset.
      Udfærdiget i Bruxelles den femtende februar to tusind og ti.
      Geschehen zu Brüssel am fünfzehnten Februar zweitausendzehn.
      Kahe tuhande kümnenda aasta veebruarikuu viieteistkümnendal päeval Brüsselis.
      Έγινε στις Βρυξέλλες, στις δέκα πέντε Φεβρουαρίου δύο χιλιάδες δέκα.
      Done at Brussels on the fifteenth day of February in the year two thousand and ten.
      Fait à Bruxelles, le quinze février deux mille dix.
      Fatto a Bruxelles, addì quindici febbraio duemiladieci.
      Briselē, divi tūkstoši desmitā gada piecpadsmitajā februārī.
      Priimta du tūkstančiai dešimtų metų vasario penkioliktą dieną Briuselyje.
      Kelt Brüsszelben, a kétezer-tizedik év február havának tizenötödik napján.
      Magħmul fi Brussell, fil-ħmistax-il jum ta’ Frar tas-sena elfejn u għaxra.
      Gedaan te Brussel, de vijftiende februari tweeduizend tien.
      Sporządzono w Brukseli dnia piętnastego lutego roku dwa tysiące dziesiątego.
      Feito em Bruxelas, em quinze de Fevereiro de dois mil e dez.
      Întocmit la Bruxelles, la cincisprezece februarie două mii zece.
      V Bruseli dňa pätnásteho februára dvetisícdesať.
      V Bruslju, dne petnajstega februarja leta dva tisoč deset.
      Tehty Brysselissä viidentenätoista päivänä helmikuuta vuonna kaksituhattakymmenen.
      Som skedde i Bryssel den femtonde februari tjugohundratio.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarskou konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

      (1)  ĠU L 327, 24.11.2006, p. 30.

      (2)  ĠU L 327, 24.11.2006, p. 45.
   ANNESS I

      Termini u Kundizzjonijiet għall-parteċipazzjoni tal-Iżvizzera fil-programm “Żgħażagħ fl-Azzjoni” u fil-programm ta’ azzjoni fil-qasam tat-tagħlim tul il-ħajja

               1.

               L-Iżvizzera għandha tipparteċipa fil-programm “Żgħażagħ fl-Azzjoni” u fil-programm ta’ azzjoni fil-qasam tat-tagħlim tul il-ħajja (minn hawn ‘il quddiem imsejħin “il-Programmi”) u, sakemm ma jkunx diversament previst f’dan il-Ftehim, dan għandu jsir b’kont meħud tal-objettivi, il-kriterji, il-proċeduri u ż-żminijiet ta’ skadenza stabbiliti fid-Deċiżjonijiet Nru 1719/2006/KE u Nru 1720/2006/KE.

               2.

               B’mod konformi mal-arranġamenti stabbiliti fl-Artikolu 8 tad-Deċiżjoni Nru 1719/2006/KE u fl-Artikolu 6 tad-Deċiżjoni Nru 1720/2006/KE, u b’mod konformi mad-Deċiżjonijiet tal-Kummissjoni dwar ir-responsabbiltajiet rispettivi tal-Istati Membri, il-Kummissjoni u l-aġenziji nazzjonali fit-twettiq tal-Programmi, l-Iżvizzera:

                           —

                           għandhom jkunu responsabbli mill-istabbiliment jew min-nomina, u mill-monitoraġġ ta’ struttura xierqa (Aġenzija Nazzjonali Żvizzera) għal ġestjonii koordinata tal-implimentazzjoni, fuq livell nazzjonali, tal-azzjonijiet tal-Programmi,

                           —

                           għandhom jassumu r-responsabbiltà għall-ġestjoni tajba mill-Aġenzija Nazzjonali Żvizzera tal-krediti mħallsa lilha bħala għajnuna għall-proġetti, u

                           —

                           għandhom jieħdu l-miżuri neċessarji sabiex jiżguraw, finanzjament adegwat, il-verifika u s-sorveljanza finanzjarja tal-Aġenzija Nazzjonali Żvizzera, li għandha tirċievi kontribuzzjoni mill-Kummissjoni għall-ispejjeż tal-ġestjoni u ta’ implimentazzjoni tagħha.

                     L-Iżvizzera għandha tieħu l-miżuri l-oħrajn kollha neċessarji għat-tħaddim tajjeb tal-Programmi fuq livell nazzjonali.

               3.

               Sabiex tipparteċipa fil-Programmi, kull sena, l-Iżvizzera għandha tħallas kontribuzzjoni lill-baġit ġenerali tal-Unjoni Ewropea, b’mod konformi mal-arranġamenti stabbiliti fl-Anness II.

               4.

               It-termini u l-kundizzjonijiet għall-preżentazzjoni, l-evalwazzjoni u l-għażla tal-applikazzjonijiet tal-istituzzjonijiet, tal-organizzazzjonijiet u tal-individwi eliġibbli mill-Iżvizzera għandhom ikunu l-istess bħal dawk li japplikaw għall-istituzzjonijiet, l-organizzazzjonijiet u l-individwi eliġibbli mill-Unjoni.

               5.

               Bil-ħsieb li tiġi żgurata d-dimensjoni tal-Unjoni tal-Programmi, sabiex il-proġetti u l-attivitajiet ikunu eliġibbli għall-għajnuna finanzjarja tal-Unjoni, dawn għandhom jinkludu mill-inqas imsieħeb wieħed li jkun ġej minn wieħed mill-Istati Membri tal-Unjoni.

               6.

               Il-perċentwal tal-kontribuzzjoni tal-Iżvizzera, imsemmi fil-punt 3, li sejjer jiġi allokat għall-azzjonijiet li, skont ir-regoli tal-Programmi, għandhom jiġu amministrati mill-Aġenzija Nazzjonali Zvizzera għandu jirrifletti s-sehem ta’ dawk l-azzjonijiet fil-baġit tal-Programmi fuq il-livell tal-Unjoni. Il-kontribuzzjoni għall-ispejjeż tal-Aġenzija Nazzjonali Żvizzera għall-ġestjoni u l-implimentazzjoni tal-Programmi għandha tiġi kkalkolata skont il-kriterji li japplikaw għall-Istati Membri tal-Unjoni.

               7.

               Fil-qafas tad-dispożizzjonijiet eżistenti, l-Istati Membri tal-Unjoni u l-Iżvizzera għandhom jagħmlu minn kollox biex jiffaċilitaw il-moviment ħieles u s-soġġorn ta’ studenti, għalliema, apprendisti, dawk li jħarrġu, persunal amministrattiv tal-universitajiet, żgħażagħ u persuni eliġibbli oħra li jivvjaġġaw bejn l-Iżvizzera u l-Istati Membri tal-Unjoni bil-għan li jipparteċipaw f’attivitajiet koperti minn dan il-Ftehim.

               8.

               Mingħajr ma jiġu affettwati r-responsabbiltajiet tal-Kummisjoni u tal-Qorti tal-Awdituri tal-Unjoni Ewropea fir-rigward tas-sorveljanza u tal-evalwazzjoni tal-programmi, il-parteċipazzjoni tal-Iżvizzera fil-Programmi għandha tkun soġġetta għal monitoraġġ kontinwu bi sħubija bejn il-Kummissjoni u l-Iżvizzera. L-Iżvizzera għandha tippreżenta r-rapporti meħtieġa lill-Kummissjoni u għandha tkun involuta f’miżuri speċifiċi oħra meħudin mill-Unjoni f’dak il-kuntest.
               Id-Deċiżjonijiet tal-Kummissjoni dwar ir-responsabbiltajiet rispettivi tal-Istati Membri, tal-Kummissjoni u tal-Aġenziji Nazzjonali fit-twettiq tal-Programmi kif ukoll l-istandards komuni stabbiliti fil-Gwida għall-Aġenziji Nazzjonali għandhom jkunu applikabbli għar-relazzjonijiet bejn l-Iżvizzera, il-Kummissjoni u l-Aġenzija Nazzjonali Żvizzera.
               Il-Ftehimiet bejn il-Kummissjoni u l-Aġenzija Nazzjonali Żvizzera jew il-benefiċjarji Żvizzeri u bejn l-Aġenzija Nazzjonali Żvizzera u l-benefiċjarji Żvizzeri għandhom ikunu bbażati fuq id-dispożizzjonijiet relevantii tar-Regolament Finanzjarju applikabbli għall-baġit tal-Unjoni Ewropea u fuq ir-regoli dettaljati għall-implimentazzjoni tiegħu, b’mod partikolari fir-rigward tal-għoti ta’ għotjiet u tal-konklużjoni ta’ ftehmiet. Dawn id-dispożizzjonijiet għandhom japplikaw għall-parteċipanti Żvizzeri bl-istess mod kif japplikaw għall-parteċipanti kollha tal-Programmi.
               Xi regoli addizzjonali dwar il-kontroll finanzjarju, l-irkupru u l-miżuri l-oħra kontra l-frodi huma stabbiliti fl-Anness III.
               F’każ li l-Aġenzija Nazzjonali Żvizzera tkun il-kawża ta’ irregolarità, ta’ negliġenza jew ta’ frodi, jekk il-Kummissjoni ma tkunx tista’ tirkupra għal kollox xi ammonti li jkunu dovuti lilha mill-Aġenzija Nazzjonali Żvizzera, l-awtoritajiet Żvizzeri jkunu responsabbli għall-fondi mhux irkuprati.

               9.

               Il-lingwa li għandha tintuża filkuntatti kollha mal-Kummissjoni, fir-rigward tal-proċess tal-applikazzjoni, kuntratti, rapporti li għandhom jiġu ppreżentati u arranġamenti amministrattivi tal-Prgrammi, għandha tkun waħda mil-lingwi uffiċjali tal-istituzzjonijiet tal-Unjoni.

         ANNESS II

      Kontribuzzjoni finanzjarja tal-Iżvizzera għall-programm “Żgħażagħ fl-Azzjoni” u għall-programm ta’ azzjoni fil-qasam tat-tagħlim tul il-ħajja

               1.

               Żgħażagħ fl-Azzjoni
               Il-kontribuzzjoni finanzjarja tal-Iżvizzera lill-baġit ġenerali tal-Unjoni Ewropea għall-parteċipazzjoni fil-programm “Żgħażagħ fl-Azzjoni” għandha tkun din li ġejja (f’miljuni ta’ euro):

                           Sena 2011

                           Sena 2012

                           Sena 2013

                           1,7

                           1,8

                           1,9

               2.

               Il-programm ta’ azzjoni fil-qasam tat-tagħlim tul il-ħajja
               Il-kontribuzzjoni finanzjarja tal-Iżvizzera lill-baġit ġenerali tal-Unjoni Ewropea għall-parteċipazzjoni fil-programm ta’ azzjoni fil-qasam tat-tagħlim tul il-ħajja għandha tkun din li ġejja (f’miljuni ta’ euro):

                           Sena 2011

                           Sena 2012

                           Sena 2013

                           14,2

                           14,9

                           15,6

               3.

               L-ispejjeż tal-ivvjaġġar u tas-soġġorm imġarrba mir-rappreżentanti u mill-esperti mill-Iżvizzera għall-parteċipazzjoni tagħhom, bħala osservaturi, fix-xogħol tal-kumitati msemmijin fl-Artikolu 9 tad-Deċiżjoni Nru 1719/2006/KE u fl-Artikolu 10 tad-Deċiżjoni Nru 1720/2006/KE, jew f’laqgħat oħrajn relatati mal-implimentazzjoni tal-Programmi għandhom jiġu rimborżati mill-Kummissjoni fuq l-istess bażi u skont l-istess proċeduri bħal dawk għar-rappreżentanti u l-esperti tal-Istati Membri tal-Unjoni.

               4.

               Wara d-dħul fis-seħħ jew il-bidu ta’ applikazzjoni provviżorja ta’ dan il-Ftehim u fil-bidu ta’ kull sena konsekuttiva, il-Kummissjoni għandha tindirizza lill-Iżvizzera sejħa għal fondi li tikkorrispondi għall-kontribuzzjoni tagħha għal kull wieħed mill-Programmi koperti minn dan il-Ftehim.
               Il-kontribuzzjoni Żvizzera għandha tiġi espressa u mħallsa f’euro.
               L-Iżvizzera għandha tħallas il-kontribuzzjoni tagħha qabel l-1 ta’ Marzu, jekk is-sejħa għal fondi tal-Kummissjoni taslilha qabel l-1 ta’ Frar, jew l-aktar tard 30 jum wara s-sejħa għall-fondi jekk din tasal wara l-1 ta’ Frar.
               Kwalunkwe dewmien fil-ħlas tal-kontribuzzjoni jirriżulta fi ħlas ta’ imgħax mill-Iżvizzera fuq l-ammont li jibqa’ dovut fid-data ta’ skadenza. Ir-rata ta’ imgħax tikkorrispondi għar-rata applikata mill-Bank Ċentrali Ewropew għall-operazzjonijiet ewlenin tiegħu ta’ finanzjament kif pubblikata fil-Ġurnal Uffiċjali tal-Unjoni Ewropea, serje C, li tkun fis-seħħ fl-ewwel jum kalendarju tax-xahar ta’ skadenza, miżjuda bi tlieta punt ħamsa perċentwali.

         ANNESS III

      IL-KONTROLL FINANZJARJU, L-IRKUPRU U L-MIŻURI L-OĦRAJN KONTRA L-FRODI

   I.   Verifiki u miżuri kontra l-frodi implimentati mill-Unjoni

               1.

               Il-Kummissjoni għandha tikkomunika direttament mal-parteċipanti fil-Programmi stabbiliti fl-Iżvizzera u mas-subkuntratturi tagħhom. Dawn jistgħu jippreżentaw direttament lill-Kummissjoni kwalunkwe informazzjoni u dokumentazzjoni relattiva li huma obbligati li jipprovdu abbażi tal-istrumenti msemmija f’dan il-Ftehim u fil-kuntratti konklużi għall-implimentazzjoni tagħhom.

               2.

               B’konformità mar-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjaru applikabbli għall-baġit ġenerali tal-Komunitajiet Ewropej (1), kif emendat l-aħħar permezz tar-Regolament (KE, Euratom) Nru 1995/2006 tat-13 ta’ Diċembru 2006 (2), u r-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jistabbilixxi regoli dettaljati għall-implimentazzjoni tar-Regolament (KE, Euratom) Nru 1605/2002 tal-Kunsill dwar ir-Regolament Finanzjaru applikabbli għall-baġit ġenerali tal-Komunitajiet Ewropej (3), kif emendat l-aħħar permezz tar-Regolament (KE, Euratom) Nru 478/2007 tat-23 ta’ April 2007 (4), u mar-regoli l-oħra imsemmija f’dan il-Ftehim, il-ftehmiet dwar għotjiet konklużi mal-benefiċjarji tal-Programmi stabbiliti fl-Iżvizzera għandhom jipprevedu li l-verifiki finanzjarji jew oħrajn jistgħu jsiru fi kwalunkwe mument, fl-edifiċji tal-benefiċjarji jew is-subkuntratt tagħhom, mill-persunal tal-Kummissjoni jew minn persuni oħrajn awtorizzati mill-Kummissjoni.
               Il-kontijiet u l-operazzjonijiet tal-Aġenzija nazzjonali Żvizzera jistgħu jiġu vverifikati mill-persunal tal-Kummissjoni jew minn persuni oħrajn awtorizzati mill-Kummissjoni. Dawn il-verifiki jistgħu jirrigwardjaw ukoll il-kapaċità tal-qafas stabbilit mill-Iżvizzera biex tapplika r-regoli tal-Programmi imsemmija f’dan il-Ftehim u biex tissodisfa r-rekwiżiti ta’ ġestjoni finanzjarja tajba skont il-kriterji tal-Artikoli relevanti tar-Regolament (KE, Euratom) Nru 1605/2002, kif emendat l-aħħar permezz tar-Regolament (KE, Euratom) Nru 1995/2006 tat-13 ta’ Diċembru 2006, u tar-Regolament (KE, Euratom) Nru 2342/2002, kif emendat l-aħħar permezz tar-Regolament (KE, Euratom) Nru 478/2007 tat-23 ta’ April 2007.

               3.

               Il-persunal tal-Kummissjoni u l-persuni l-oħrajn awtorizzati mill-Kummissjoni għandu jkollhom aċċess xieraq għas-siti, ix-xogħlijiet u d-dokumenti, kif ukoll għall-informazzjoni kollha meħtieġa, inkluża dik f’format elettroniku, biex iwettqu dawn il-verifiki. Dan id-dritt ta’ aċċess huwa dikjarat b’mod espliċitu fil-kuntratti konklużi għall-implimentazzjoni tal-istrumenti imsemmija f’dan il-Ftehim. Il-Qorti tal-Awdituri tal-Komunitajiet Ewropej għandu jkollha l-istess drittijiet bħal dawk tal-Kummissjoni.
               Il-verifiki jistgħu jsiru wara li jintemmu l-Programmi jew dan il-Ftehim skont it-termini previsti fil-kuntratti in kwistjoni.

               4.

               Fil-qafas ta’ dan il-Ftehim, il-Kummissjoni/l-Uffiċċju Ewropew Kontra l-Frodi (OLAF) għandhom ikunu awtorizzati li jagħmlu kontrolli u verifiki fuq il-post fit-territorju Żvizzeru, b’mod konformi mad-dispożizzjonijiet proċedurali tar-Regolament (Euratom, KE) Nru 2185/96 tal-Kunsill tal-11 ta’ Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolarijiet oħra (5).
               Dawn il-kontrolli u l-verifiki għandhom jitħejjew u jitwettqu b’kollaborazzjoni stretta mal-awtoritajiet Żvizzeri kompetenti maħturin mill-Iżvizzera, li għandhom jiġu informati fi żmien debitu dwar l-iskop, l-għan u l-bażi legali tal-kontrolli u tal-verifiki, sabiex ikunu jistgħu jagħtu l-għajnuna kollha meħtieġa.
               Jekk l-awtoritajiet Żvizzeri kkonċernati jkunu jixtiequ, il-verifiki fuq il-post u l-ispezzjonijiet jistgħu jsiru b’mod konġunt magħhom.
               Fil-każ li l-parteċipanti fil-Programmi jirreżistu kontroll jew verifika fuq il-post, l-awtoritajiet Żvizzeri għandhom jagħtu lill-kontrolluri tal-Kummissjoni/tal-OLAF, b’konformità mad-dispożizzjonijiet nazzjonali, kull għajnuna meħtieġa li jkollhom bżonn sabiex ikunu jistgħu jwettqu x-xogħol tagħhom ta’ kontroll u ta’ verifika fuq il-post.
               Il-Kummissjoni/l-OLAF għandhom jirraportaw mingħajr dewmien lill-awtoritajiet Żvizzeri bi kwalunkwe element li jista’ jagħti suspett tal-eżistenza ta’ irregolaritajiet li jkunu saru jafu bih matul il-kontroll jew il-verifika fuq il-post. Fi kwalunkwe każ, il-Kummissjoni/l-OLAF għandhom jinfurmaw lill-awtoritajiet msemmija hawn fuq bir-riżultat ta’ dawn il-kontrolli u l-verifiki.

         II.   Verifiki u miżuri kontra l-frodi implimentati mill-Iżvizzera

               1.

               L-awtorità nazzjonali ta’ kontroll finanzjarju kompetenti fl-Iżvizzera għandha twettaq kontroll finanzjarju xieraq tal-implimentazzjoni tal-Programmi, b’mod konformi mal-Artikolu 8 tad-Deċiżjonijiet tal-Kummissjoni dwar ir-responsabbiltajiet rispettivi tal-Istati Membri, tal-Kummissjoni u tal-Aġenziji Nazzjonali fit-twettiq tal-programm “Żgħażagħ fl-Azzjoni” u tal-programm ta’ azzjoni għat-tagħlim tul il-ħajja (2007-2013) u mal-istandards komuni stabbiliti fil-Gwida indirizzata lill-aġenziji nazzjonali u mehmuża mal-kuntratti bejn il-Kummissjoni u l-Aġenzija Nazzjonali Żvizzera. Kull każ ta’ suspett ta’ frodi u kull każ konfermat ta’ frodi u ta’ irregolarità, kif ukoll il-miżuri kollha relatati magħhom meħudin mill-Aġenzija Nazzjonali Żvizzera u mill-awtoritajiet nazzjonali għandhom jiġu nnotifikati mingħajr dewmien lis-servizzi tal-Kummissjoni. L-Iżvizzera għandha tiżgura l-investigazzjoni u t-trattament sodisfaċenti tal-każijiet ta’ suspett ta’ frodi u l-każijiet kkonfermati ta’ frodi u ta’ irregolarità wara l-kontrolli nazzjonali jew tal-Unjoni.
               “Irregolarità” għandha tfisser kwalunkwe ksur ta’ dispożizzjoni rilevanti tal-liġi tal-Unjoni applikabbli taħt dan il-Ftehim jew tal-obbligi kuntrattwali li naxxenti minnu, li jirriżulta minn azzjoni jew ommissjoni minn operaturi ekonomiċi, li għandhom jew li jkollhom l-effett li jippreġudikaw, permezz ta’ spiża mingħajr ġustifikazzjoni, il-baġit ġenerali tal-Unjoni Ewropea jew il-baġits amministrati minnha.
               “Frodi” għandha tfisser kwalunkwe att jew ommissjoni intenzjonat relatat ma’:

                           —

                           l-użu jew mal-preżentazzjoni ta’ dikjarazzjonijiet jew dokumenti foloz, mhux eżatti jew mhux kompluti, li jkollhom bħala effett l-approprjazzjoni jew iż-żamma indebita ta’ fondi li jkunu ġejjin mill-baġit ġenerali tal-Unjoni Ewropea jew mill-baġits ġestiti mill-Unjoni Ewropea jew f’isimhom,

                           —

                           n-nuqqas ta’ żvelar ta’ informazzjoni bi ksur ta’ obbligu speċifiku, bl-istess effett,

                           —

                           l-użu ħażin ta’ tali fondi għal finijiet għajr dawk li għalihom ġew oriġinarjament mogħtija.

               2.

               L-awtoritajiet Żvizzeri għandhom jieħdu l-miżuri xierqa biex jimpedixxu u jikkombattu kull prattika ta’ korruzzjoni attiva jew passiva fi kwalunkwe stadju tal-proċeduri ta’ akkwist pubbliku jew tal-għotja tas-sussidji jew matul l-implimentazzjoni ta’ Ftehmiet korrispondenti.
               “Korruzzjoni attiva” għandha tfisser kull att intenzjonat ta’ persuna li twiegħed jew li jagħti, direttament jew permezz ta’ intermedjarju, vantaġġ ta’ kwalunkwe natura lil uffiċjal, favur tiegħu jew favur terz, sabiex jaġixxi jew jastjeni milli jaġixxi b’mod konformi mad-dover tiegħu jew, fit-twettiq tal-funzjonijiet tiegħu, bi ksur tal-obbligi uffiċjali tiegħu, b’mod li jagħmel ħsara jew li jista’ jagħmel ħsara lill-interessi finanzjarji tal-Unjoni Ewropea.
               “Korruzzjoni passiva” għandha tfisser kull att intenzjonat ta’ uffiċjal li, direttament jew permezz ta’ intermedjarju, jitlob jew jirċievi vantaġġ ta’ kwalunkwe natura, favur tiegħu jew favur terz, jew jaċċetta l-wegħda ta’ tali vantaġġ dejjem jekk dan jaġixxi jew jastjeni milli jaġixxi b’mod konformi mad-dover tiegħu jew, fl-eżerċizzju tal-funzjonijiet tiegħu, bi ksur tal-obbligi uffiċjali tiegħu, b’mod li jagħmel ħsara jew li jista’ jagħmel ħsara lill-interessi finanzjarji tal-Unjoni Ewropea.

               3.

               L-awtoritajiet Żvizzeri u l-persunal li huma responsabbli għall-implimentazzjoni tal-Programmi għandhom jieħdu l-prekawzjonijiet kollha meħtieġa biex jevitaw kwalunkwe riskju ta’ kunflitt ta’ interess u għandhom jinfurmaw lill-Kummissjoni minnufih jekk iseħħ tali kunflitt ta’ interess jew sitwazzjoni li tista’ twassal għal tali kunflitt ta’ interess.

         III.   Kunfidenzjalità

   L-informazzjoni li tiġi kkomunikata jew li tinkiseb skont dan l-Anness, taħt kwalunkwe forma, għandha tkun koperta mis-sigriet professjonali u tkun protetta bl-istess mod bħal informazzjoni simili mil-liġi Żvizzeru u mid-dispożizzjonijiet korrespondenti li japplikaw għall-istituzzjonijiet tal-Unjoni. Tali informazzjoni ma tistax tiġi kkomunikata lil persuni għajr dawk li, fi ħdan l-istituzzjonijiet tal-Unjoni, l-Istati Membri jew l-Iżvizzera, jeħtieġu li jsiru jafuha minħabba l-funzjonijiet tagħhom, u lanqas ma tista’ tintuża għal finijiet oħrajn għajr dawk li jiżguraw protezzjoni effikaċi tal-interessi finanzjarji tal-Partijiet.
   IV.   Miżuri u sanzjonijiet amministrattivi

   Bla ħsara għall-applikazzjoni tal-liġi kriminali Żvizzera, miżuri amministrattivi u sanzjonijiet jistgħu jiġu imposti mill-Kummissjoni b’mod konformi mar-Regolament (KE, Euratom) Nru 1605/2002, kif emendat l-aħħar permezz tar-Regolament (KE, Euratom) Nru 1995/2006 tat-13 ta’ Diċembru 2006, mar-Regolament (KE, Euratom) Nru 2342/2002, kif emendat l-aħħar permezz tar-Regolament (KE, Euratom) Nru 478/2007 tat-23 ta’ April 2007, u mar-Regolament tal-Kunsill (KE, Euratom) Nru 2988/95 tat-18 ta’ Diċembru 1995 (6) dwar il-protezzjoni tal-interessi finanzjarji tal-Komunitajiet Ewropej.
   V.   Irkupru

   Għall-miżuri ta’ ġestjoni ċentralizzata indiretta, l-Aġenzija Nazzjonali Żvizzera għandha r-responsabbiltà li tagħmel it-talbiet tal-irkupru tal-fondi u li timplimenta kull azzjoni legali meħtieġa fir-rigward tal-benefiċjarji b’konsultazzjoni mal-Kummissjoni. F’każ li l-Aġenzija Nazzjonali Żvizzera tkun il-kawża ta’ irregolarità, ta’ negliġenza jew ta’ frodi, l-awtoritajiet Żvizzeri għandhom ikunu responsabbli għall-fondi mhux irkuprati.
   Għall-miżuri b’ġestjoni ċentralizzata mwettqa mill-Kummissjoni, id-Deċiżjonijiet tal-Kummissjoni meħudin fil-qafas ta’ dan il-Ftehim, li jinkludu obbligu ta’ ħlas ta’ flus minn persuni li mhumiex l-Istati, għandhom ikunu infurzabbli fl-Iżvizzera. L-infurzar għandu jkun regolat mir-regoli tal-proċedura ċivili fis-seħħ fl-Iżvizzera. L-ordni għall-infurzar għandha tkun mehmuża mad-Deċiżjoni, mingħajr ebda formalità meħtieġa għajr dik tal-verifika tal-awtentiċità tad-Deċiżjoni mill-awtorità maħtura għal dan il-għan mill-gvern Żvizzeru, li għandha tiġi kkomunikata lill-Kummissjoni. Wara t-tlestija ta’ dawn il-formalitajiet, fuq talba tal-Kummissjoni, din tista’ tkompli l-ordni għall-infurzar billi tipproċedi direttament quddiem il-korp kompetenti, skont il-leġiżlazzjoni nazzjonali. Il-legalità tad-Deċiżjoni tal-Kummissjoni hija soġġetta għall-kontroll tal-Qorti tal-Ġustizzja tal-Unjoni Ewropea.
   Is-sentenzi tal-Qorti tal-Ġustizzja tal-Unjoni Ewropea maħruġin bħala riżultat ta’ klawżola ta’ arbitraġġ ta’ kuntratt konkluż fl-ambitu ta’ applikazzjoni ta’ dan il-Ftehim huma infurzabbli taħt l-istess kundizzjonijiet.

      (1)  ĠU L 248, 16.9.2002, p. 1.

      (2)  ĠU L 390, 30.12.2006, p. 1.

      (3)  ĠU L 357, 31.12.2002, p. 1.

      (4)  ĠU L 111, 28.4.2007, p. 13.

      (5)  ĠU L 292, 15.11.1996, p. 2.

      (6)  ĠU L 312, 23.12.1995, p. 1.
   DIKJARAZZJONI TAL-KUNSILL DWAR IL-PARTEĊIPAZZJONI TAL-IŻVIZZERA FIL-KUMITATI
   Il-Kunsill jaqbel li r-rappreżentanti tal-Iżvizzera għandhom, għall-punti li jikkonċernawhom, jattendu għal-laqgħat tal-kumitati tal-programm “Żgħażagħ fl-Azzjoni” u tal-programm ta’ azzjoni fil-qasam tat-tagħlim tul il-ħajja kollha (2007-2013). Ir-rappreżentanti tal-Iżvizzera m’għandhomx ikunu preżenti meta dawn il-Kumitati jivvotaw.


title: 2008/275/KE: Deċiżjoni tal-Kunsill tas- 17 ta’ Marzu 2008 dwar il-konklużjoni ta’ protokoll li jemenda l-Annessi I u II tal-Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi bl-ajru, sabiex titqies l-adeżjoni għall-Unjoni Ewropea tar-Repubblika tal-Bulgarija u tar-Rumanija

text:
               29.3.2008

               MT

               Il-Ġurnal Uffiċjali ta’ l-Unjoni Ewropea

               L 87/10

         DEĊIŻJONI TAL-KUNSILL
   tas-17 ta’ Marzu 2008
   dwar il-konklużjoni ta’ protokoll li jemenda l-Annessi I u II tal-Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi bl-ajru, sabiex titqies l-adeżjoni għall-Unjoni Ewropea tar-Repubblika tal-Bulgarija u tar-Rumanija
   (2008/275/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 80(2), flimkien ma’ l-Artikolu 300(2), l-ewwel inċiż tal-Artikolu 300(3) u l-Artikolu 300(4),
   Wara li kkunsidra l-proposta tal-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Il-Bulgarija u r-Rumanija ffirmaw ftehimiet bilaterali dwar is-servizzi bl-ajru mar-Renju tal-Marokk, iffirmati rispettivament fl-14 ta’ Ottubru 1966 u s-6 ta’ Diċembru1971.

               (2)

               Il-Kummissjoni nnegozjat ma’ pajjiżi terzi dwar is-sostituzzjoni ta’ ċerti disposizzjonijiet fi ftehim bilaterali eżistenti bi Ftehim Komunitarju.

               (3)

               Il-Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi bl-ajru ġie ffirmat fi Brussell fil-12 ta’ Diċembru 2006 (minn hawn ’il quddiem imsejjaħ “il-ftehim orizzontali”) (2) u ġie applikat provviżorjament min dik id-data;

               (4)

               It-Trattat ta’ l-Adeżjoni tar-Repubblika tal-Bulgarija u r-Rumanija ma’ l-Unjoni Ewropea (3) ġie ffirmat fil-Lussemburgu fil-25 ta’ April 2005 u daħal fis-seħħ fl-1 ta’ Jannar 2007;

               (5)

               Protokoll li jemenda l-Annessi I u II tal-ftehim orizzontali hu meħtieġ sabiex titqies l-adeżjoni taż-żewġ Stati Membri ġodda.

               (6)

               Il-protokoll li jemenda l-Annessi I u II tal-Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi bl-ajru ġie inizjalat fid-19 ta’ Marzu 2007.

               (7)

               B’konsegwenza ta’ dan, il-protokoll għandu jiġi approvat,

         IDDEĊIEDA KIF ĠEJ:
   Artikolu 1
   Il-protokoll li jemenda l-Annessi I u II tal-Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi bl-ajru (minn hawn ’il quddiem imsejjaħ “il-protokoll”), huwa approvat f’isem il-Komunità Ewropea.
   It-test tal-Protokoll huwa mehmuż ma’ din id-Deċiżjoni.
   Artikolu 2
   Il-President tal-Kunsill għandu, f’isem il-Komunità, jipproċedi bin-notifika prevista fl-Artikolu 3 tal-Protokoll (4).

      Magħmula fi Brussell, 17 ta’ Marzu 2008.

            Għall-Kunsill

            Il-President

         I. JARC

      (1)  Opinjoni tal-11 ta’ Diċembru 2007 (għadha nhix ippubblikata fil-Ġurnal Uffiċjali).

      (2)  ĠU L 386, 29.12.2006, p. 18.

      (3)  ĠU L 157, 21.6.2005, p. 11.

      (4)  Id-data tad-dħul fis-seħħ tal-Protokoll ser tkun ippubblikata fil-Ġurnal Uffiċjali ta’ l-Unjoni Ewropea mis-segretarjat ġenerali tal-Kunsill.
    ---documentbreak---

               29.3.2008

               MT

               Il-Ġurnal Uffiċjali ta’ l-Unjoni Ewropea

               L 87/11

         PROTOKOLL
   li jemenda l-Annessi I u II tal-Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi bl-ajru
   IL-KOMUNITÀ EWROPEA,
   minn naħa, u
   R-RENJU TAL-MAROKK
   min-naħa l-oħra,
   minn hawn ’il quddiem imsejħa “l-Partijiet”,
   Wara li kkunsidraw il-ftehimiet bejn il-Bulgarija u r-Rumanija u r-Renju tal-Marokk, iffirmati rispettivament fl-14 ta’ Ottubru 1966 f’Rabat u fis-6 ta’ Diċembru 1971 f’Bukarest,
   Wara li kkunsidraw il-ftehim bejn il-Komunità Ewropea u r-Renju tal-Marokk dwar ċerti aspetti tas-servizzi bl-ajru ffirmat fi Brussell fil-12 ta’ Diċembru 2006 (minn hawn ’il quddiem imsejjaħ “il-ftehim orizzontali”),
   Wara li kkunsidraw l-adeżjoni tar-Repubblika tal-Bulgarija u tar-Rumanija ma’ l-Unjoni Ewropea u għalhekk fil-Komunità Ewropea fl-1 ta’ Jannar 2007,
   FTIEHMU KIF ĠEJ:
   Artikolu 1
   Id-dispożizzjonijiet li ġejjin huma miżjuda ma’ l-Anness I (a) tal-ftehim orizzontali:

               “—

               Ftehim bejn ir-Repubblika Popolari tal-Bulgarija u r-Renju tal-Marokk dwar it-trasport bl-ajru, iffirmat f’Rabat fl-14 ta’ Ottubru 1966 (minn hawn ’il quddiem ‘il-ftehim Marokk-Bulgarija’);

               —

               Ftehim bejn il-Gvern tar-Repubblika Soċjalista tar-Rumanija u l-Gvern tar-Renju tal-Marokk dwar it-trasport ċivili bl-ajru, iffirmat f’Bukarest fis-6 ta’ Diċembru 1971 (minn hawn ’il quddiem imsejjaħ ‘il-ftehim Marokk-Rumanija’);

         Emendat mill-Memorandum ta’ Ftehim iffirmat ir-Rabat fid-29 ta’ Frar 1996.”
   Artikolu 2
   Id-dispożizzjonijiet li ġejjin huma miżjuda ma’ l-Anness II tal-ftehim orizzontali:

               Fil-punt a (ħatra minn Stat Membru):

                           “—

                           L-Artikolu 3 tal-Ftehim Marokk – Rumanija.”;

               Fil-punt b (rifjut, revoka, sospensjoni jew limitazzjoni ta’ l-awtorizzazzjonijiet jew il-permessi)

                           “—

                           L-Artikolu 7 tal-Ftehim Marokk-Bulgarija;

                           —

                           L-Artikolu 3 tal-Ftehim Marokk – Rumanija.”;

               Fil-punt ċ (kontroll regolamentari)

                           “—

                           L-Artikolu 8 tal-Ftehim Marokk – Bulgarija.”;

               Fil-punt d (tassazzjoni tal-fjuwil ta’ l-avjazzjoni):

                           “—

                           L-Artikolu 3 tal-Ftehim Marokk– Bulgarija;

                           —

                           L-Artikolu 8 tal-Ftehim Marokk – Rumanija.”;

               Fil-punt e (tariffi għat-trasport fil-Komunità Ewropea):

                           “—

                           L-Artikolu 16 tal-Ftehim Marokk – Bulgarija;

                           —

                           L-Artikolu 7 tal-Ftehim Marokk – Rumanija.”;

         Artikolu 3
   Dan il-Protokoll għandu jidħol fis-seħħ meta l-Partijiet ikunu nnotifikaw lil xulxin bil-miktub li l-proċeduri interni rispettivi meħtieġa għad-dħul fis-seħħ tiegħu tlestew.
   Artikolu 4
   Dan il-Protokoll huwa mfassal bil-Ġermaniż, bl-Ingliż, bil-Bulgaru, bid-Daniż, bl-Ispanjol, bl-Estonjan, bil-Finlandiż, bil-Franċiż, bil-Grieg, bl-Ungeriż, bit-Taljan, bil-Latvjan, bil-Litwan, bil-Malti, bl-Olandiż, bil-Pollakk, bil-Portugiż, bir-Rumen, bis-Slovakk, bis-Sloven, bl-Iżvediż, biċ-Ċek u bl-Għarbi b’kull wieħed minn dawk it-testi ugwalment awtentiċi.


title: Deċiżjoni tal-Kunsill 2014/153/PESK tal- 20 ta’ Marzu 2014 li temenda d-Deċiżjoni 2011/172/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu

text:
               21.3.2014

               MT

               Il-Ġurnal Uffiċjali tal-Unjoni Ewropea

               L 85/9

         DEĊIŻJONI TAL-KUNSILL 2014/153/PESK
   tal-20 ta’ Marzu 2014
   li temenda d-Deċiżjoni 2011/172/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u b'mod partikolari l-Artikolu 29 tiegħu,
   Billi:

               (1)

               Fil-21 ta' Marzu 2011, il-Kunsill adotta d-Deċiżjoni 2011/172/PESK (1).

               (2)

               Abbażi ta' rieżami tad-Deċiżjoni 2011/172/PESK, il-miżuri restrittivi li jinsabu f'dik id-Deċżjoni għandhom jiġġeddu sat-22 ta' Marzu 2015.

               (3)

               Id-Deċiżjoni 2011/172/PESK għandha għalhekk tiġi emendata kif adatt,

         ADOTTA DIN ID-DEĊIŻJONI:
   Artikolu 1
   Fl-Artikolu 5 tad-Deċiżjoni 2011/172/PESK, it-tieni paragrafu jiġi sostitwit b'dan li ġej:

      “Din id-Deċiżjoni għandha tapplika sat-22 ta' Marzu 2015.”.

   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, l-20 ta’ Marzu 2014.

            Għall-Kunsill

            Il-President

         D. KOURKOULAS

      (1)  Deċiżjoni tal-Kunsill 2011/172/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu (ĠU L 76, 22.3.2011, p. 63).


title: Deċiżjoni tal-Kunsill tal- 4 ta’ Ottubru 2012 li taħtar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema

text:
               6.10.2012

               MT

               Il-Ġurnal Uffiċjali tal-Unjoni Ewropea

               C 302/1

         DEĊIŻJONI TAL-KUNSILL
   tal-4 ta’ Ottubru 2012
   li taħtar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema
   2012/C 302/01
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 492/2011 tal-5 ta' April 2011 tal-Parlament Ewropew u tal-Kunsill dwar il-moviment liberu tal-ħaddiema fl-Unjoni (1), u b’mod partikolari l-Artikoli 23 u 24 tiegħu,
   Wara li kkunsidra l-listi ta’ kandidati ppreżentati lill-Kunsill mill-Gvernijiet tal-Istati Membri,
   Billi:

               (1)

               Il-Kunsill, bid-Deċiżjoni tiegħu tal-21 ta' Ottubru 2010 (2), ħatar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema (“il-Kumitat”) għall-perijodu mill-25 ta’ Settembru 2010 sal-24 ta’ Settembru 2012.

               (2)

               Il-membri għandhom jibqgħu fil-kariga sakemm jiġu sostitwiti jew sakemm jiġu mġedda l-ħatriet tagħhom.

               (3)

               Il-membri u l-membri supplenti tal-imsemmi Kumitat għandhom jiġu maħtura għal perijodu ta’ sentejn,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b’dan maħtura membri u membri supplenti tal-Kumitat Konsultattiv dwar il-Moviment Liberu tal-Ħaddiema għall-perijodu mill-25 ta’ Settembru 2012 sal-24 ta’ Settembru 2014:
   I.   RAPPREŻENTANTI TAL-GVERN

               Pajjiż

               Membri

               Membri Supplenti

               Il-Belġjo

               Is-Sinjura Annelies LAGAE
               Is-Sinjura Anne ZIMMERMAN

               Is-Sur Jacques OUZIEL

               Il-Bulgarija

               Is-Sur Hristo SIMEONOV
               Is-Sinjura Tatiana GUEORGUIEVA

               Is-Sinjura Dimitrina KOSTADINOVA

               Ir-Repubblika Ċeka

               Is-Sur Roman SEIDL
               Is-Sinjura Ladislava STEINICHOVÁ

               Is-Sinjura Andrea PLAČKOVÁ

               Id-Danimarka

               Is-Sur Stig Hansen NØRGAARD
               Is-Sinjura Vibe WESTH

               Is-Sinjura Simone HEINECKE

               Il-Ġermanja

               Is-Sinjura Vera BADE
               Is-Sur Johannes RASCHKA

               Is-Sur Henning GRUB

               L-Estonja

               Is-Sinjura Jana JÄRVIK
               Is-Sinjura Liis REITER

               Is-Sinjura Kristi SUUR

               L-Irlanda

               Is-Sinjura Mary Joan KEHOE
               Is-Sur Anthony MORRISSEY

               Is-Sinjura Aedin DOYLE

               Il-Greċja

               Is-Sinjura Athina DIAKOUMAKOU
               Is-Sur Georgios NERANTZIS

               Is-Sinjura Panagiota STAMATIOU

               Spanja

               Is-Sinjura Paloma MARTÍNEZ GAMO
               Is-Sur Miguel Ángel AZNAR NIETO

               Is-Sur Juan Pablo PARRA GUTIÉRREZ

               Franza

               Is-Sinjura Nadia MAROT
               Is-Sur Albert MARTINO

               Is-Sur Laurent FRIBOULET

               L-Italja

               Ċipru

               Is-Sur Demetris MICHAELIDES
               Is-Sur Constantinos KARMELLOS

               Is-Sur Andreas CHRISTOU

               Il-Latvja

               Is-Sinjura Linda PAUGA
               Is-Sinjura Līga EMULE-KONONE

               Is-Sinjura Ilze ZVĪDRIŅA

               Il-Litwanja

               Is-Sinjura Rasa MALAIŠKIENĖ
               Is-Sinjura Agnė KUNIGONYTĖ

               Is-Sur Vytautas JURŠĖNAS

               Il-Lussemburgu

               Is-Sur Tom GOEDERS
               Is-Sur Laurent PEUSCH

               Is-Sinjura Anne-Catherine THILL

               L-Ungerija

               Is-Sinjura Rita ANTÓNI
               Is-Sinjura Judit KATONA

               Is-Sinjura Orsolya KISGYÖRGY

               Malta

               Is-Sinjura Mariella GRECH
               Is-Sur Nicola CINI

               Is-Sur George CAMILLERI

               Il-Pajjiżi l-Baxxi

               Is-Sinjura Conny W. OLDE OLTHOF
               Is-Sur Martin G. BLOMSMA

               Is-Sinjura Cristel VAN TILBURG

               L-Awstrija

               Is-Sinjur Heinz KUTROWATZ
               Is-Sur Helmut GERL

               Is-Sinjura Barbara BOHACZEK

               Il-Polonja

               Is-Sinjura Magdalena SWEKLEJ
               Is-Sur Marcin WIATRÓW

               Is-Sinjura Agnieszka ZDAK

               Il-Portuall

               Is-Sur Octávio OLIVEIRA
               Is-Sur Paulo GOMES

               Is-Sinjura Helena SANTOS

               Ir-Rumanija

               Is-Sur Auraș MARINESCU
               Is-Sinjura Oana BARBUT

               Is-Sur Bogdan-Tiberius PAȘCA

               Is-Slovenja

               Is-Sinjura Sonja MALEC
               Is-Sur Radivoj RADAK

               Is-Sinjura Mateja GOLJA

               Is-Slovakja

               Is-Sinjura Agnesa SKUPNÍKOVÁ

               Is-Sur Jaroslav KOVÁČ

               Il-Finlandja

               Is-Sinjura Katri NISKANEN
               Is-Sur Olli SORAINEN

               Is-Sinjura Mirkka MYKKÄNEN

               L-Isvezja

               Is-Sur Ricky IFWARSSON
               Is-Sinjura Madeleine ÖHBERG

               Is-Sur Torbjörn WALLIN

               Ir-Renju Unit

               Is-Sinjura Fiona KILPATRICK
               Is-Sinjura Deborah MORRISON

               Is-Sur Jonathan PIGGINS

   II.   RAPPREŻENTANTI TAT-TRADE UNIONS

               Pajjiż

               Membri

               Membri Supplenti

               Il-Belġju

               Is-Sur Jean-François MACOURS
               Is-Sur Koen MEESTERS

               Is-Sinjura Yvienne VAN HOLSBEECK

               Il-Bulgarija

               Is-Sinjura Atanaska TODOROVA
               Is-Sur Daniel YANEV

               Is-Sinjura Antonia ZLATEVA

               Ir-Repubblika Ċeka

               Is-Sinjura Jaroslava BAUEROVÁ
               Is-Sur Pavel JANÍČKO

               Is-Sur Vít SAMEK

               Id-Danimarka

               Is-Sinjura Anette BERENTZEN
               Is-Sur Torben Dam JENSEN

               Is-Sinjura Käthe Munk RYOM

               Il-Ġermanja

               Is-Sinjura Alexandra KRAMER
               Is-Sinjura Raja NEJEDLO

               Is-Sur Christian MOOS

               L-Estonja

               Is-Sur Urmas LIPSO
               Is-Sinjura Liina CARR

               Is-Sinjura Aija MAASIKAS

               L-Irlanda

               Is-Sinjura Esther LYNCH
               Is-Sur John DOUGLAS

               Il-Greċja

               Is-Sur Georgios PERENTIS
               Is-Sinjura Metaxia STEKOULEA

               Is-Sur Konstantinos MYTILINOU

               Spanja

               Is-Sinjura Ana María CORRAL JUAN
               Is-Sinjura Concepción ROJO

               Is-Sinjura Pilar ROC ALFARO

               Franza

               Is-Sinjura Francine BLANCHE
               Is-Sinjura Corinne MARES

               Is-Sur Ommar BENFAÏD

               L-Italja

               Ċipru

               Is-Sur Nicos GREGORIOU
               Is-Sur Nicos EPISTITHIOU

               Is-Sur Diomides DIOMIDOUS

               Il-Latvja

               Is-Sinjura Ruta PORNIECE
               Is-Sur Māris SIMULIS

               Is-Sur Jānis KAJAKS

               Il-Litwanja

               Is-Sinjura Janina ŠVEDIENĖ
               Is-Sinjura Janina MATUIZIENĖ

               Is-Sinjura Jovita MEŠKAUSKIENĖ

               Il-Lussemburgu

               Is-Sur Eduardo DIAS
               Is-Sur Vincent JACQUET

               Is-Sur Jean-Claude REDING

               L-Ungerija

               Is-Sinjura Judit CZUGLERNÉ IVÁNYI
               Is-Sur Andrea AGÓCS

               Is-Sur László KOZÁK

               Malta

               Is-Sinjura Antoinette AQUILINA
               Is-Sur Andrew MIZZI

               Is-Sur John BENCINI

               Il-Pajjiżi l-Baxxi

               Is-Sinjura Caroline RIETBERGEN
               Is-Sur Martijn HORDIJK

               Is-Sinjura H. de GEUS

               L-Awstrija

               Is-Sur Johannes PEYRL
               Is-Sur Oliver RÖPKE

               Is-Sur Franz FRIEHS

               Il-Polonja

               Is-Sur Jakub KUS
               Is-Sinjura Halina PEPLIŃSKA

               Is-Sur Bogdan OLSZEWSKI

               Il-Portugall

               Is-Sinjura Catarina Maria BRANCO FERREIRA TAVARES
               Is-Sur Carlos Manuel ALVES TRINDADE

               Is-Sur Georges CASULA

               Ir-Rumanija

               Is-Sur Valentin MOCANU
               Is-Sur Liviu APOSTOIU

               Is-Sur Dragos FRUMOSU

               Is-Slovenja

               Is-Sur Goran LUKIČ
               Is-Sur Jakob POČIVAVŠEK

               Is-Sinjura Nadja GÖTZ

               Is-Slovakja

               Is-Sinjura Vlasta SZABOVÁ
               Is-Sinjura Beata ĎURANOVÁ

               Il-Finlandja

               Is-Sinjura Eve KYNTÄJÄ
               Is-Sur Ralf SUND

               Is-Sinjura Jenni KARJALAINEN

               L-Isvezja

               Is-Sinjura Sofie REHNSTRÖM
               Is-Sinjura Eva OSCARSSON

               Is-Sur Mats ESSEMYR

               Ir-Renju Unit

               Is-Sur Sean BAMFORD
               Is-Sur Mohammed TAJ

               Is-Sur Wilf SULLIVAN

   III.   RAPPREŻENTANTI TAl-ASSOĊJAZZJONIJIET TA' MIN IĦADDEM

               Pajjiż

               Membri

               Membri Supplenti

               Il-Belġju

               Is-Sinjura Michèle CLAUS
               Is-Sinjura Hilde THYS

               Is-Sinjura Monica DE JONGHE

               Il-Bulgarija

               Is-Sur Ivan ZAHARIEV
               Is-Sur Martin STOYANOV

               Is-Sinjura Daniela SIMIDCHIEVA

               Ir-Repubblika Ċeka

               Is-Sinjura Vladimira DRBALOVÁ
               Is-Sinjura Marie ZVOLSKÁ

               Is-Sinjura Jitka HLAVÁČKOVÁ

               Id-Danimarka

               Is-Sur Henning GADE
               Is-Sur Flemming DREESEN

               Is-Sinjura Karen ROIY

               Il-Ġermanja

               Is-Sur Alexander WILHELM
               Is-Sinjura Christina LANG

               Is-Sinjura Anne ROBRA

               L-Estonja

               Is-Sur Marek SEPP
               Is-Sinjura Mare HIIESALU

               Is-Sur Tarmo KRIIS

               L-Irlanda

               Is-Sur Tony DONOHOE
               Is-Sinjura Kara McGANN

               Il-Greċja

               Is-Sinjura Rena BARDANI
               Is-Sur Nikos DIMAS

               Is-Sinjura Evangelia ARANITOU

               Spanja

               Is-Sur Santiago SOLER PÉREZ
               Is-Sur Javier IBARS ALVARO

               Is-Sur Luis MÉNDEZ LÓPEZ

               Franza

               Is-Sinjura Catherine HAQUENNE
               Is-Sinjura Natacha MARQUET

               Is-Sinjura Pascale DESSEN

               L-Italja

               Ċipru

               Is-Sinjura Lena PANAYIOTOU
               Is-Sur Emilios MICHAEL

               Is-Sur Michael ANTONIOU

               Il-Latvja

               Is-Sinjura Anita LĪCE
               Is-Sinjura Ilona KIUKUCĀNE

               Il-Litwanja

               Is-Sur Justinas USONIS
               Is-Sur Aidas VAIČIULIS

               Is-Sinjura Dovilė BAČKYTĖ

               Il-Lussemgurgu

               Is-Sur Marc KIEFFER
               Is-Sur François ENGELS

               Is-Sur Dany HAUSTGEN

               L-Ungerija

               Is-Sinjura Terézia BOROSNÉ BARTHA
               Is-Sur István KOMORÓCZKI

               Is-Sur Adrienn BÁLINT

               Malta

               Is-Sur Lawrence MIZZI
               Is-Sur Michael GALEA

               Is-Sur John HUBER

               Il-Pajjiżi l-Baxxi

               Is-Sur Rob SLAGMOLEN
               Is-Sur A.P.M.G. SCHOENMAECKERS

               Is-Sur G.A.M. Gerard VAN DER GRIND

               L-Awstrija

               Is-Sinjura Margit KREUZHUBER
               Is-Sur Andreas GRUBER

               Is-Sur Ulrike KLEIN

               Il-Polonja

               Is-Sinjura Wioletta ŻUKOWSKA
               Is-Sur Prezmysław OSUCH

               Is-Sur Andrzej STĘPNIKOWSKI

               Il-Portugall

               Is-Sinjura Cristina NAGY MORAIS
               Is-Sinjura Adília LISBOA

               Is-Sur Marcelino PENA COSTA

               Ir-Rumanija

               Is-Sinjura Roxana PRODAN
               Is-Sur Daniel Sorin MOLDOVEANU

               Is-Sur Dan ANGHELESCU

               Is-Slovenja

               Is-Sinjura Maja SKORUPAN
               Is-Sur Igor ANTAUER

               Is-Sinjura Tatjana ČERIN

               Is-Slovakja

               Is-Sur Peter LÍŠKA
               Is-Sur Peter MOLNÁR

               Is-Sur Martin HOŠTÁK

               Il-Finlandj

               Is-Sinjura Riitta WÄRN
               Is-Sur Mikko RÄSÄNEN

               Is-Sur Vesa RANTAHALVARI

               L-Isvezja

               Is-Sinjura Karin EKENGER
               Is-Sur Örjan LUTZ

               Is-Sur Patrik KARLSSON

               Ir-Renju Unit

               Is-Sinjura Sinead LAWRENCE
               Is-Sur Jim BLIGH

         Artikolu 2
   Il-Kunsill għandu jaħtar f'data aktar tard il-membri li għadhom ma ġewx magħżula.
   Artikolu 3
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fil-Lussemburgu, l-4 ta’ Ottubru 2012.

            Għall-Kunsill

            Il-President

         S. CHARALAMBOUS

      (1)  ĠU L 141, 27.5.2011, p. 1.

      (2)  ĠU C 294, 29.10.2010, p. 1.


title: 2014/622/UE: Deċiżjoni tal-Parlament Ewropew tat- 3 ta’ April 2014 dwar l-għeluq tal-kontijiet tal-Impriża Konġunta ARTEMIS għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/317

         DEĊIŻJONI TAL-PARLAMENT EWROPEW
   tat-3 ta’ April 2014
   dwar l-għeluq tal-kontijiet tal-Impriża Konġunta ARTEMIS għas-sena finanzjarja 2012
   (2014/622/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta ARTEMIS għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta ARTEMIS għas-sena finanzjarja 2012, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05851/2014 — C7-0053/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 74/2008 tal-20 ta’ Diċembru 2007 dwar it-twaqqif tal-“Impriża Konġunta ARTEMIS” għall-implimentazzjoni ta’ Inizjattiva Teknoloġika Konġunta f’Sistemi tal-Kompjuter (4), u b’mod partikolari l-Artikolu 11(4) tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0203/2014),

               1.

               Japprova l-għeluq tal-kontijiet tal-Impriża Konġunta ARTEMIS għas-sena finanzjarja 2012;

               2.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur Eżekuttiv tal-Impriża Konġunta ARTEMIS, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 369, 17.12.2013, p. 1.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 30, 4.2.2008, p. 52.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.